ભવિષ્યની યોજનાઓ શૅર કરતાં તેઓ જણાવે છે, ‘વૉર્ડની પ્રત્યેક સોસાયટીમાં ચોવીસ કલાક ફ્રી પીવાનું પાણી, રેઇન વૉટર હાર્વેસ્ટિંગનો પ્લાન્ટ ઉપરાંત સુરક્ષા માટે બે CCTV કૅમેરા, એક DVR અને એક મૉનિટર સ્ક્રીન આપવામાં આવશે. જે સોસાયટીમાં ફાજલ જગ્યા હશે ત્યાં જિમનાં ફ્રી સાધનો આપવા જેવી બાબતે પણ હું ફોકસ કરી રહ્યો છું. એરિયાની ખરાબ ડ્રેનેજ લાઇન નવી નાખવા ઉપરાંત રોડ કા ડૉક્ટર નામના નવા કન્સેપ્ટ સાથે અમે ચોવીસ કલાકની એક હેલ્પલાઇન શરૂ કરીશું, જે હેઠળ રસ્તા પરના ખાડાની સમસ્યાનો ઉકેલ સમયસર લાવવામાં આવશે.’